stanford-oval/wikipedia huggingface dataset:
אריק איינשטיין שר יצחק קלפטר
רשימת רצועות

המוזיקה לשירים הולחנה על ידי יצחק קלפטר, למעט "מעבדות לחירות" אותו הלחין גם גיא בוקאטי.
| אריק איינשטיין שר יצחק קלפטר> מס' | אריק איינשטיין שר יצחק קלפטר> שם | אריק איינשטיין שר יצחק קלפטר> מילים | אריק איינשטיין שר יצחק קלפטר> ביצוע מתוך האלבום | אריק איינשטיין שר יצחק קלפטר> משך | אריק איינשטיין שר יצחק קלפטר>  | אריק איינשטיין שר יצחק קלפטר>  | אריק איינשטיין שר יצחק קלפטר>  | אריק איינשטיין שר יצחק קלפטר>  | אריק איינשטיין שר יצחק קלפטר>  |
| --- | --- | --- | --- | --- | --- | --- | --- | --- | --- |
| 1. | שביר  | אריק איינשטיין | "שביר" | 3:39 |  |  |  |  |  |
| 2. | יד אחת עושה את זה  | אריק איינשטיין | "שביר" | 3:29 |  |  |  |  |  |
| 3. | מעבדות לחירות  | יענקל'ה רוטבליט | סינגל ששוחרר באלבום | 4:18 |  |  |  |  |  |
| 4. | אולי צריך לתת לזה עוד זמן  | אריק איינשטיין | "שביר" | 4:05 |  |  |  |  |  |
| 5. | יושב על הגדר  | אריק איינשטיין | "יושב על הגדר" | 3:55 |  |  |  |  |  |
| 6. | כאן לבד הלילה  | יצחק קלפטר | "יש בי אהבה" | 3:33 |  |  |  |  |  |
| 7. | חלום עקבותיך  | אברהם חלפי | "יושב על הגדר" | 3:56 |  |  |  |  |  |
| 8. | פנים טובות בתוך החשכה  | אריק איינשטיין | "שביר" | 3:43 |  |  |  |  |  |
| 9. | תל אביב, גדות הירקון, 1983  | אריק איינשטיין | "שביר" | 4:01 |  |  |  |  |  |
| 10. | השיכור  | אברהם חלפי | "יושב על הגדר" | 3:17 |  |  |  |  |  |
| 11. | מבלי להפריע  | נתן אלתרמן | "יושב על הגדר" | 4:29 |  |  |  |  |  |
| 12. | רק איתך  | אריק איינשטיין | "יושב על הגדר" | 3:19 |  |  |  |  |  |
| 13. | צליל מכוון  | יצחק קלפטר | ביצוע חדש של איינשטיין לכבוד האלבום | 3:23 |  |  |  |  |  |
| 14. | טירוף במה  | יצחק קלפטר | "יושב על הגדר" | 4:35 |  |  |  |  |  |
| 15. | בוקר טוב, אמיר  | אריק איינשטיין | "יושב על הגדר" | 3:44 |  |  |  |  |  |
| 16. | אתמול היה הרגע  | יצחק קלפטר | "יושב על הגדר" | 2:57 |  |  |  |  |  |
| 17. | היום אני כזה  | אריק איינשטיין | "שביר" | 3:07 |  |  |  |  |  |
| 18. | כי שיכור אני  | אריק איינשטיין | "שביר" | 3:31 |  |  |  |  |  |
| 19. | בשבחי הסמבה  | יצחק קלפטר | "יושב על הגדר" | 5:12 |  |  |  |  |  |
| משך כולל: | משך כולל: | משך כולל: | משך כולל: | 1:12:17 |  |  |  |  |  |
ארלנמייר

ארלנמייר (הנקרא גם בקבוק קוני או הנורה) הוא בקבוק מעבדה המשמש לחימום או ערבוב נוזלים.
הארלנמייר בנוי בצורת חרוט, עם פתח גלילי, ועשוי מזכוכית עמידה בחום. לעיתים יש עליו שנתות של מיליליטר (ml). גודלי ארלנמיירים נפוצים הם: 50ml, 100ml, 200 ml, 500ml ו-1000ml. ארלנמיירים מקצועיים עמידים גם בטמפרטורה של 300 מעלות.
ארלנמייר הוא בקבוק מעבדה הנקרא על שם אמיל ארלנמייר, כימאי גרמני שהמציא אותו ב-1861.
הארלנמייר נפוץ מאוד במעבדות הודות למספר יתרונות על פני בקבוקי רתיחה וכוסות כימיות:
לבקבוק צוואר צר אשר מונע שפיכת נוזלים בעת בחישה וגם ניתן לסגור אותו באמצעות פקק.
המבנה החרוטי של הארלנמייר מאפשר להפריד בקלות משקע מוצק מנוזל הנמצא מעליו: הטיית הארלנמייר לכיוון אופקי, גורמת ליציאת הנוזל דרך הפתח, בעוד שהמשקע המוצק נשאר לכוד בבסיס הכלי הנמוך מהפתח.
כמו כן, הוא מאט את קצב האידוי בגלל צווארו הצר ומאפשר יציבות בגלל בסיסו הרחב. אם בבקבוק קוני אין אוויר אז ההתאדות של הנוזל בפנים מהירה יותר.
ראו גם

קנקן מעבדה
אתלטיקו פרנאאנסה

מועדון אתלטיקו פָּרָנָאאֵנסֶה (בפורטוגזית: Clube Atlético Paranaense) הוא מועדון כדורגל מהעיר קוריטיבה שבמדינת פרנה, ברזיל. קבוצת הכדורגל הבכירה של המועדון היא אחת משתי קבוצות הכדורגל הגדולות במדינת פרנה, לצד קוריטיבה.
לאחר שנים מוצלחות בשנות ה-30 ושנות ה-40, היו לקבוצה שלושה עשורים פחות טובים עד לשנות ה-80.
שנות ה-2000 הביאו מספר הישגים לאתלטיקו פרנאאנסה. בשנת 2001 הייתה אלופת ליגת העל הברזילאית. הקבוצה הגיע שלוש פעמים לגביע ליברטדורס, והגיעה למקום השני בשנת 2005.
בשנת 2011, אחרי 15 שנה בליגת העל, סיימה במקום ה-17 וירדה לליגת המשנה למשך שנה.
בשנת 2018 זכתה לראשונה בגביע סודאמריקנה לאחר שגברה על ג'וניור ברנקייה מקולומביה בפנדלים לאחר צמד משחקי גמר.
תארים

ליגת העל הברזילאית: 2001. מקום שני ב-2004
הגביע הברזילאי: 2019
אליפות פרנה בכדורגל - מקום ראשון 24 פעמים.
גביע סודאמריקנה - 2018, 2021
גביע ליברטדורס - מקום שני ב-גביע ליברטדורס 2005 ו- 2021
שחקנים מפורסמים

ברזיל בליני
ברזיל דז'למה סאנטוס
ברזיל פרננדיניו
ברזיל רנאן לודי
ארגנטינה לואיס גונסאלס
ארמבורגיאניה

| ארמבורגיאניה |
| --- | --- |
 
תקופה
קרטיקון עליון
מיון מדעי
ממלכה:: בעלי חיים
מערכה:: מיתרניים
קבוצה:: זאורופסידה
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: אזדרקיים
סוג:: ארמבורגיאניה
שם מדעי
 Arambourgiania

ארמבורגיאניה (שם מדעי: Arambourgiania) הוא סוג זוחל טורף מעופף מהסדרה הנכחדת פטרוזאוריה. הוא השתייך למשפחת האזדרקיים ונחשב לאחד מהמעופפים העצומים ביותר שחיו מעולם, בצמוד לקוואצלקואטלוס (Quetzalcoatlus) ולהטצגופטריקס (Hatzegopteryx). מאובניו נמצאו בירדן ובארצות הברית ובהתחלה נחשבו למאובני קוואצלקואטלוס, אך בהמשך נחשב למין עצמאי. הוא קרוי על שם החוקר קמיל ארמבורג' (אנ') וקודם לכן כונה: טיטאנופטריקס, "Titanopteryx" שפירושו: "כנף טיטאנית".
ע"פ ההערכות מוטת הכנפיים שלו הגיעה לאורך 12-13 מ', בהשוואה למאובני הקוואצלקואטלוס שמשוערים רק ל-10-11 מ', כך שהוא המעופף הגדול ביותר שהיה קיים, ע"פ אותם הערכות. הוא דמה מאוד לקוואצלקואטלוס וניהל אורח חיים דומה - הוא עופף מעל מישורים וערבות בתקופת הקרטיקון וניזון מנבלות או צד זוחלים קטנים יותר באמצעות מקורו העצום.
בהשוואה לאדם
בול דמי דואר

בול דמי דואר צרפתי משנת 1882
בול דמי דואר נועד לפתור בעיה שמתרחשת כאשר דבר-דואר נשלח ללא תשלום עמלה מספקת. השאלה מה לעשות עם מכתבים שלא שולמה עבורם עמלת טיפול נאותה קיימת מאז הקמת מערכות הדואר המוכרות כיום, הבעיה רק גברה עם המצאת בול הדואר מאחר שעתה הלקוחות לא קיבלו החלטה עצמאית בנוגע לסכום הנכון ללא עזרתו של פקיד דואר בעל הידע הנחוץ.
בעוד שבתקופות שונות אימצו מדינות גישה של החזרת מכתבים לשולחם, הגישה שהונהגה ברוב המדינות דגלה בהבאת המכתב ואיסוף העמלה ממקבל המכתב. בתחילה התהליך נוהל על ידי פקיד שכתב את הסכום על המעטפה. הדבר היה בעייתי שכן שליח הדואר היה עשוי לכתוב סכום אחר ואז לקחת לכיסו את ההפרש בין הסכום האמיתי לסכום המפוברק.
הבעיה נפתרה בצרפת בשנת 1859 באמצעות בול דמי הדואר אשר הוצמד במשרד השילוח לפני ההבאה ליעד. מדינות אימצו את הפתרון הצרפתי. (לעיתים שימשו בולי דואר רגילים בתפקיד דמי הדואר). בולי דמי הדואר לא תמיד מוצמדים למכתבים בודדים. בדואר עסקי, נהוג לסכום את דמי הדואר המצטברים ואז להצמיד בולים ראויים למכתב העליון בחבילת המכתבים או לאריזת המכתבים.
מעטפה שנשלחה באירלנד ועליה חותמת עם דרישה לתשלום 10 פני אירי בבולי דמי דואר
מאחר שבולי דמי דואר משמשים בדואר פנים לרוב, הם בעלי עיצוב פשוט, לרוב בעלי ספרות גדולות וברורות וכיתוב "דמי דואר". לא נהוג לציין על גבי הבולים את המדינה.
בישראל הונפקו שלוש סדרות של בולי דמי דואר. הסדרה הראשונה הונפקה ב-28 במאי 1948, והיא הורכבה מחמישה בולי דאר עברי (בערכים של 3, 5, 10, 20 ו-50 מיל) בעלי הדפס רכב "דמי דאר". סדרה זו נחשבת לאחת היקרות ביותר אחרי סדרת בולי דאר עברי, וייחודה מבחינה בולאית הוא הנייר בעל גוון צהוב ייחודי, וכמעט שאין בנמצא מעטפות היום הראשון של הסדרה. הסדרה השנייה הונפקה ב-18 בדצמבר 1949, והשלישית הונפקה ב-30 בנובמבר 1952. שוויין הקטלוגי והאספני של סדרות 2 ו-3 נמוך בהרבה מזה של סדרה 1, הנאמד באלפי שקלים לסדרה מלאה במצב שימור מעולה (MNH). כל הסדרות ידועות בכך שעל השובל שלהן אין כיתוב כלשהו, דבר שמנוגד למסורת הבולאית בישראל שבה נעשה שימוש בשובל כחלק בלתי נפרד מהבול.
הערות שוליים

↑  על פי עלון מידע של השירות הבולאי מתאריך 1 במאי 1949, ועל פי התאחדות בולאי ישראל
| --- | --- |
בקרת זהויות :  GND: 4572252-3  NKC: ph436712
אתלטיקו מדריד (כדוריד)

מועדון כדוריד נפטונו הייתה קבוצת כדוריד מקצוענית, שהייתה ידועה כאתלטיקו מדריד לצורך פרסום, ושיחקה במדריד שבספרד. היא השתתפה בליגה הספרדית, ואירחה את משחקייה הביתיים באולם פלאסיו ויסטלגרה.
הקבוצה החדשה של אתלטיקו מדריד כדוריד, זכתה בגביע מדינה אחד, סופר קאפ אחד, ובתואר ה"סופר גלוב" של IHF.
היא שיחקה בחולצת הבית בצבעי אדום ולבן ובחולצת החוץ בכחול, שחור ואדום.
הקבוצה חדלה להתקיים ביולי 2013 עקב בעיות כלכליות.
תארים

הליגה הספרדית
סגנית: 2011/2012
הגביע הספרדי
זוכה: 2011/2012
הסופרקאפ הספרדי
זוכה: 2010/2011
סגנית: 2011/2012
ליגת האלופות
סגנית: 2011/2012
הסופר גלוב
זוכה: 2011/2012
ראו גם

אתלטיקו מדריד
בובי פורטיס

| --- | --- |

בובי פורטיס, 2021
 לידה:  10 בפברואר 1995 (בן 29) ליטל רוק שבארקנסו, ארצות הברית
 עמדה:  פאוור פורוורד
 גובה:  2.08 מטר
 מספר:  9
 מכללה:  אוניברסיטת ארקנסו
 דראפט:  בחירה מספר 22, 2015 שיקגו בולס
 קבוצות כשחקן
 2015–2019   2019   2019–2020   2020–:  שיקגו בולס   וושינגטון ויזארדס   ניו יורק ניקס   מילווקי באקס
 הישגים כשחקן
 זכייה באליפות ה-NBA‏ (2021)
בובי פורטיס (באנגלית: Bobby Portis; נולד ב-10 בפברואר 1995) הוא כדורסלן אמריקאי המשחק בעמדת הפאוור פורוורד, בקבוצת מילווקי באקס מליגת ה-NBA.
נעורים וקריירת מכללות

פורטיס גדל בליטל רוק שבארקנסו בנם של בובי פורטיס האב וטינה אדוארדס. הוריו נפרדו כשהיה תינוק והוא גדל בשיכון עוני עם אמו ושלושת אחיו הצעירים שנולדו לאמו ולחברה לחיים. לאחר שורת התעללויות מצד בן זוגה ועימות בין פורטיס לבינו, עזבה האם עם ארבעת ילדיה את הבית ועברה להתגורר בבית אביה.
בתיכון הצטיין בכדורסל, הוביל את קבוצת בית הספר לזכייה בארבע אליפויות מדינה, נבחר לשחקן השנה בתיכונים בארקנסו, למשחק כוכבי התיכונים של נייק ולמשחק מקדונלד'ס אול-אמריקן. ב-2013 החל ללמוד דיאטנות ותזונה ולשחק בקבוצת הכדורסל של אוניברסיטת ארקנסו. בשנתו הראשונה באוניברסיטה השיג ממוצע של 12.3 נקודות ו-6.8 ריבאונדים למשחק, הוא נבחר לחמישיית הפרשמנים (שחקני השנה הראשונה) של העונה בליגת ה-SEC. בעונתו השנייה השיג ממוצג של 17.5 נקודות ו-8.9 ריבאונדים למשחק, הוא הוליך את ארקנסו עד הסיבוב השלישי בטורניר אליפות המכללות בכדורסל בו הפסידה לאוניברסיטת קרוליינה הצפונית בצ'אפל היל. פורטיס נבחר לשחקן השנה בליגת ה-SEC ולחמישייה השנייה של ה-NCAA. בתום העונה הודיע על כוונתו להעמיד עצמו לבחירה בדראפט ה-NBA.
קריירה מקצועית > שיקגו בולס

פורטיס נבחר במקום ה-22 של דראפט ה-NBA‏ 2015, על ידי שיקגו בולס. ב-17 באוקטובר 2017, במהלך אימון של הבולס, התקוטט עם חברו לקבוצה ניקולה מירוטיץ' וגרם לו לזעזוע מוח ולמספר שברים בפניו. בעקבות הקטטה הושעה פורטיס על ידי הקבוצה ל-8 משחקים. ב-22 בפברואר 2018 קלע שיא קריירה של 38 נקודות במשחק מול פילדלפיה 76'.
קריירה מקצועית > וושינגטון ויזארדס

ב-6 בפברואר 2019 הועבר בטרייד לוושינגטון ויזארדס, יחד עם ג'בארי פארקר, בתמורה לאוטו פורטר.
קריירה מקצועית > ניו יורק ניקס

ב-9 ביולי 2019 חתם על חוזה בניו יורק ניקס.
קריירה מקצועית > מילווקי באקס

לקראת עונת 2020/2021 חתם על חוזה במילווקי באקס. בסיום אותה עונה זכה עם הבאקס באליפות ה-NBA, כשחקן ספסל.
קריירה מקצועית > עיסוקים נוספים

בשנת 2023 שיחק בסרט הדרמה הביוגרפי "Sweetwater" שם גילם את דמותו של הכדורסלן ארל לויד.
סטטיסטיקות הקריירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | שיקגו | 62 | 4 | 17.8 | 0.427 | 0.308 | 0.727 | 5.4 | 0.8 | 0.4 | 0.4 | 7.0 |
| 2016/2017 | שיקגו | 64 | 13 | 15.6 | 0.488 | 0.333 | 0.661 | 4.6 | 0.5 | 0.3 | 0.2 | 6.8 |
| 2017/2018 | שיקגו | 73 | 4 | 22.5 | 0.471 | 0.359 | 0.769 | 6.8 | 1.7 | 0.7 | 0.3 | 13.2 |
| 2018/2019 | שיקגו | 22 | 6 | 24.1 | 0.450 | 0.375 | 0.780 | 7.3 | 1.3 | 0.5 | 0.4 | 14.1 |
| 2018/2019 | וושינגטון | 28 | 22 | 27.4 | 0.440 | 0.403 | 0.809 | 8.6 | 1.5 | 0.9 | 0.4 | 14.3 |
| 2019/2020 | ניו יורק | 66 | 5 | 21.1 | 0.450 | 0.358 | 0.763 | 5.1 | 1.5 | 0.5 | 0.3 | 10.1 |
| 2020/2021 | מילווקי | 66 | 7 | 20.8 | 0.523 | 0.471 | 0.740 | 7.1 | 1.1 | 0.8 | 0.4 | 11.4 |
| 2021/2022 | מילווקי | 72 | 59 | 28.2 | 0.479 | 0.393 | 0.752 | 9.1 | 1.2 | 0.7 | 0.7 | 14.6 |
| 2022/2023 | מילווקי | 70 | 22 | 26.0 | 0.496 | 0.370 | 0.768 | 9.6 | 1.5 | 0.4 | 0.2 | 14.1 |
| קריירה |  | 523 | 142 | 22.3 | 0.474 | 0.381 | 0.754 | 7.0 | 1.2 | 0.6 | 0.4 | 11.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | שיקגו | 6 | 0 | 20.2 | 0.515 | 0.462 | 0.000 | 6.0 | 1.2 | 0.5 | 0.5 | 6.7 |
| 2020/2021 | מילווקי | 20 | 2 | 18.3 | 0.464 | 0.346 | 0.720 | 5.0 | 0.6 | 0.7 | 0.4 | 8.8 |
| 2021/2022 | מילווקי | 12 | 5 | 24.8 | 0.417 | 0.298 | 0.773 | 10.0 | 0.8 | 0.4 | 0.3 | 10.6 |
| 2022/2023 | מילווקי | 5 | 2 | 21.4 | 0.488 | 0.278 | 1.000 | 8.2 | 1.2 | 0.6 | 0.4 | 9.6 |
| קריירה |  | 43 | 9 | 20.7 | 0.456 | 0.331 | 0.760 | 6.9 | 0.8 | 0.6 | 0.3 | 9.1 |
הערות שוליים

↑  Arkansas' Bobby Portis emerges as star as tourney arrives, יו.אס.איי טודיי, 17 במרץ 2015
↑  After Tough Childhood, Bobby Portis Has Become Draft's Most Intriguing Sleeper, אתר bleacherreport.com‏, 24 ביוני 2015
↑  סיכום המשחק בין שיקגו לפילדלפיה, באתר ESPN,‏ 23 בפברואר 2018
↑  וושינגטון מצרפת את פורטיס ופרקר, באתר הקבוצה, 7 בפברואר 2019
↑  ניו יורק מחתימה את רנדל, פייטון, גיבסון, פורטיס ואלינגטון, באתר הקבוצה, 9 ביולי 2019
↑  מילווקי מחתימה את קרייג, פורבס ופורטיס, באתר הקבוצה, 26 בנובמבר 2020
ארנולד ון גנפ

| --- | --- |

 לידה:  23 באפריל 1873 לודוויגסבורג, ממלכת וירטמברג 
 פטירה:  7 במאי 1957 (בגיל 84) אפרניי, מארן (מחוז), צרפת 
 שם לידה:  Arnold Kurr 
 מדינה:  צרפת 
 מקום קבורה:  Cimetière de Bourg-la-Reine 
 השכלה:  אוניברסיטת פריז-סורבון  קולז' סנט-בארב 
 מעסיק:  אוניברסיטת נשאטל 
 פרסים והוקרה:  Saintour Prize (1946) 
 
ארנולד ון גנפ (Arnold van Gennep; ‏ 23 באפריל 1873 - 7 במאי 1957) היה אתנוגרף וחוקר פולקלור שטבע את המושג טקס מעבר, מושג מפתח בסוציולוגיה (בפרט סוציולוגיה של הדת) ואנתרופולוגיה של הדת. בין המושפעים מהגותו ויקטור טרנר, ג'וזף קמפבל ומרי דאגלס.
תולדות חייו

נולד בלודוויגסבורג שבממלכת וירטמברג לאם הולנדית (ששם משפחתה היה ון גמפ) ולאב, עמו לא הייתה נשואה. בגיל שש עבר עם אמו לליון שבצרפת, שם נישאה לרופא ולאחר מכן עברה המשפחה לסבויה.
את לימודיו האקדמאים החל ון גנפ בסורבון שבפריז, אך לא מצא שם נושאים שהתאימו לתחומי העניין שלו, לפיכך עבר לבית הספר לשפות ותרבויות חוץ אירופאיות (דאז:  École des langues orientales) שם למד ערבית ולאקול פראטיק דה אוטז אטיד, שם למד פילוסופיה, אגיפטולוגיה, קוראן ותרבות אסלאם ו"דתות פרימיטיביות".
בשנים 1912-1915 היה פרופסור לאתנוגרפיה באוניברסיטת נשאטל בשווייץ, משם גורש בתחילת מלחמת העולם הראשונה כיוון שאזרחותו לא הייתה מוסדרת. ב-1922 היגר לארצות הברית.
Les rites de passage

ספרו החשוב ביותר הוא Les rites de passage ("טקסי המעבר") שראה אור ב-1909. בספר זה הציע ון גנפ תפיסה כוללת של מעבר בין תחומים שונים, כאשר הוא גוזר ממעברים טריטוריאליים, בין יחידות שונות למעברים תרבותיים והתפתחותיים בכלל. הכניסה לתחום טריטוריאלי השייך לקבוצה מסוימת דורש טקס התקבלות, המתבצע על סף הכניסה (בין אם זה דלת בית, שער עיר, נרתקס של מקדש או מעבר מעל ענף המונח על הארץ בכניסה לכפר אפריקאי) הטקס כולל פעילות המבטאת את המעבר מהאזור הנייטרלי (והמסוכן - כיוון שהוא מצוי בתחום לא מוגן) לאזור פנימי (למשל נישוק מזוזה, שפיכת נוזל (מים, שמן, דם) על המפתן, הצעת לחם ומלח, חבישת או הורדת כיסוי ראש או נעליים וכדומה). באופן דומה, טוען ון גנפ, ניתן לדמות את החברה האנושית לבית ובו חדרים ומעברים. חופש התנועה בין החדרים מוגבל על ידי השתייכות האדם לקבוצה חברתית, רובד, מעמד, שכבת-גיל וכדומה. המעבר בין "חדר" ל"חדר" בחברה מקביל למעבר טריטוריאלי על פני הסף ולפיכך דורש טקס מעבר. טקסי מעבר אלה קשורים למחזור החיים (לידה ובפרט לידה ראשונה או לידה ראשונה של בן זכר, התבגרות מינית, חתונה, מוות) או למעברים חברתיים אחרים (מעבר ממעמד של שוליה לאומן מומחה, קבלת תואר אקדמי, הסמכה לכהונה או לרבנות וכו').
את הטקסים חילק ון גנפ לשלושה: טקסים המתבצעים מחוץ לתחום ה"שער" (portal) או ה"סף" (בלטינית: līmen) נקראים פרה-לימינליים, טקסים על המפתן נקראים לימינליים וטקסים המתבצעים לאחר הכניסה נקראים פוסט-לימינליים. תחום זה נחקר בהמשך על ידי ויקטור טרנר.
ון גנפ תיאר לרוב את הדתות והטקסים השונים בתרבויות השונות באופן נייטרלי (על אף השימוש במילה פרימיטיבי, שלא נחשבה טעונה באותה עת) אך הוא יוצא בחריפות רבה נגד טקס ברית המילה היהודי ומקשר אותו לטקסי סירוס וכריתת דגדגן.
חיבורים חשובים נוספים

החיבור החשוב השני של ון גמפ, המוכר בעיקר בצרפת, הוא המדריך המקיף לפולקלור הצרפתי - Manuel de folklore français contemporain, שראה אור בין השנים 1937-1958 בארבעה ספרים, כאשר ה"ספר" הראשון נחלק לשבעה כרכים.
חיבור נוסף הוא La Formation des légendes הדן ביצירתן של מעשיות (1910)
לקריאה נוספת

Arnold van Gennep, The Rites of Passage, University Of Chicago Press, 1961 ISBN 978-0226848495 תוכן עניינים וסריקה חלקית בגוגל ספרים
Wouter W. Belier, "Arnold Van Gennep and the Rise of French Sociology of Religion", Numen, Vol. 41, No. 2 (May, 1994), pp. 141-162
הערות שוליים

↑  גוגל סקולר מונה למעה מ-15,000 ציטוטים של התרגום לאנגלית
↑  פירוט הכרכים
| --- | --- |
בקרת זהויות :  NLI: 987007261509805171  PLWABN: 9810619844805606  BNE: XX1152716  BnF: cb11927589x (data)  CANTIC: a10451481  CiNii: DA00668191  GND: 119252430  HDS: 042251  ICCU: RAVV030070  ISNI: 0000 0001 2144 1444  LCCN: n50018291  NDL: 00440724  NKC: jn20000605402  NLA: 35118176  NLG: 129037  NLK: KAC201502387  NTA: 068357672  SELIBR: 55587  SNAC: w6wj74tg  SUDOC: 027176185  Trove: 831748  VcBA: 495/118878  VIAF: 95162287   WorldCat (עם VIAF): 95162287
ביירה-מאר

מועדון ספורט ביירה-מאר (בפורטוגזית: Sport Clube Beira-Mar) הוא מועדון כדורגל פורטוגזי מהעיר אוויירו. המועדון נוסד ב-1 בינואר 1922, ובשנת 1961 העפילה קבוצת המועדון לליגה הבכירה לראשונה בתולדותיה.
היסטוריה

בעונת 1998/1999 זכתה הקבוצה בגביע הפורטוגזי לראשונה בתולדותיה. בעקבות זכייתה בגביע הפורטוגזי העפילה הקבוצה לגביע אופ"א, בו הפסידה בסיבוב המוקדם לויטסה ארנהם ההולנדית והודחה מהטורניר. למרות הזכייה בגביע, הקבוצה לא הצליחה להימנע מירידת ליגה. בעונת 1999/2000 הקבוצה סיימה במקום השני בליגה השנייה וחזרה לליגה הראשונה.
בסוף עונת הכדורגל 2012/2013 ירדה הקבוצה לליגה השנייה לאחר שסיימה במקום האחרון בליגת העל הפורטוגזית. בשנת 2015 הקבוצה נכנסה לקשיים כלכליים קשים, והורדה אוטומטית לליגה השנייה במחוז אוויירו שהיא מהווה את הדרג החמישי במבנה הליגות של פורטוגל. נכון להיום, הקבוצה משחקת בליגה הראשונה של מחוז אוויירו (הדרג הרביעי בפורטוגל).
שחקנים מפורסמים

פורטוגל אאוזביו
פורטוגל אדוארדו קרבאליו
פורטוגל סרז'יו אוליביירה
פורטוגל זה בטו
גינאה המשוונית חאבייר בלבואה
הרפובליקה העממית של סין ז'אנג צ'נגדונג
צ'כיה פאבל סרניצ'ק
תארים

הגביע הפורטוגלי: (1)
מחזיקת הגביע: 1998/1999
בובי פיש

| --- | --- |

פיש, 2015
 לידה:  27 באוקטובר 1976 (בן 47) אולבני, ניו יורק, ארצות הברית
 שם במה:  בובי פיש ג'רק ג'קסון מאדן פישר
 משקל:  89 ק"ג
 גובה:  1.80 מטר
 מקום מגורים:  קולוניה, ניו יורק, ארצות הברית
 לאום:  אמריקאי
 קריירה מקצוענית:  2002–הווה (כ־22 שנים)
 מאמנים:  טוני דוויטו הארלי רייס
 ליגות:  Impact Wrestling
רוברט אנתוני פיש (באנגלית: Robert Anthony Fish; נולד ב-27 באוקטובר 1979) הידוע יותר בשם הבמה שלו, בובי פיש הוא מתאבק אמריקאי, המופיע בארגון ההיאבקות Impact Wrestling. הוא מוכר בעיקר בשל תקופתו בארגון ההיאבקות WWE, בתוכנית NXT, שבו היה חבר בקבוצת The Undisputed Era (לצד אדם קול, קייל אוריילי ורודריק סטרונג).
קריירת היאבקות מקצועית > תחילת קריירת ההיאבקות (2002–2006)

בובי פיש ערך את הופעת הבכורה שלו בשנת 2002 אחרי שהתאמן תחת הדרכתם של טוני דוויטו וחבר היכל התהילה, הארלי רייס. הוא התחרה במשך השנים תחת השמות ג'רק ג'קסון ומאדן פיש לפני שבחר את שמו הקבוע, בובי פיש. את הבכורה בזירה של ROH ערך ב-2 באוקטובר 2004 לצד סקוט קרדינל. פיש התאבק לאורך השנים בארגונים עצמאיים בצפון מזרח ארצות הברית וחזר לארגון ROH בהפסד לקלאודיו קסטניולי. בשנת 2010 היה חלק מהמופע הראשון של הארגון Evolve והפסיד לקייל אוריילי.
קריירת היאבקות מקצועית > Pro Wrestling Noah‏ (2013–2006)

פיש החל להתאבק בארגון היפני וב-19 במאי 2006 ניצח את אטסושי אוקי. במשך שנים פיש ביקר בסבב ההופעות של הארגון לפחות פעם בשנה, ולפעמים יותר מפעם אחת. בשנת 2010 פיש ואדי אדוארדס הפסידו לריקי מארווין וטייאג'י אישימורי בחצי גמר של טורניר הזוגות במשקל כבד של GHC.
קריירת היאבקות מקצועית > Ring of Honor‏ (2012–2017)

בשנת 2012 הרכיב ביחד עם קייל אוריילי את הצמד שנקרא "reDRagon" וכבר בחודש מרץ 2013 השניים ניצחו את האחים בריסקו כדי לזכות באליפות הזוגות של ROH. לאחר מספר הגנות על התואר, השניים הפסידו את התארים לאלכס קוסלוב ורוקי רומרו ב-27 ביולי, אך השיבו אל מותניהם את האליפויות זמן קצר לאחר מכן מדייבי ריצ'רדס ואדי אדוארדס. בשאריתה של שנת 2013 הצליחו להגן בהצלחה על התארים עד שהפסידו אותם לצמד היאנג באקס בחודש מרץ של שנת 2014. חודשיים לאחר מכן באירוע המשולב של ROH וארגן NJPW המכונה War of the Worlds זכו בחזרה באליפות הזוגות מאותו צמד להם הפסידו. השניים שמרו על התארים קצת פחות משנה עד שהפסידו ב-4 באפריל 2015 לכריסטופר דניאלס ופרנקי קאזריאן. ב-13 במאי פיש כשל בניסיונו לזכות באליפות העולם של ROH מידי ג'יי בריסקו. בחודש דצמבר באירוע "הקרב האחרון" פיש הפסיד לרודריק סטרונג בקרב על אליפות הטלוויזיה של ROH.
ב-5 במאי 2016 פיש ניצח את טומוהירו אישי כדי להפוך לאלוף הטלוויזיה. פיש הפסיד את התואר לוויל אוספריי חצי שנה לאחר מכן. ב-3 בינואר 2017 דווח שפיש חתם על חוזה חדש עם ROH. פיש כשל בניסיונו לזכות באליפות העולם מידי אדם קול באירוע Manhattan Mayhem VI. בחודש מרץ פיש הודיע על עזיבתו.
קריירת היאבקות מקצועית > New Japan Pro Wrestling‏ (2014–2016)

בגלל מערכת היחסים הטובה בין ארגון ROH לארגון NJPW, הצמד reDRagon ערך הופעה בארגון היפני ב-10 באוגוסט 2014 בהפסדם לזכות בתוארי הזוגות נגד אלכס שלי וקושידה. ב-25 באוקטובר נודע שהצמד יתחרו בטורניר הזוגות סופר ג'וניור ושבוע לאחר מכן זכו בטורניר כשבגמר הם מצליחים לגבור על היאנג באקס. חמישה ימים לאחר מכן הצמד זכו באליפות הזוגות של IWGP נגד אותם שלי וקושידה. בתחילת ינואר באירוע הבכיר Wrestle Kingdom 9 הצמד הצליח לשמור על התארים בקרב מרובע, אך חודש לאחר מכן הפסידו אותם ליאנג באקס בקרב משולש. פיש ואוריילי חזרו ל-NJPW בחודש מאי בכישלון ניסיונם לזכות בתוארי הזוגות בקרב משולש. ב-16 באוגוסט הצמד ניצח את היאנג באקס כדי לזכות בפעם השנייה באליפות הזוגות של IWGP. הם הפסידו את התארים לאותם יאנג באקס בקרב מרובע ב-4 בינואר 2016 באירוע Wrestle Kingdom 10.
קריירת היאבקות מקצועית > All Elite Wrestling‏ (2021–היום)

ב-6 באוקטובר 2021 בפרק של התוכנית Dynamite, פיש רשם את קרב הבכורה שלו בארגון ההיאבקות AEW, כאשר הוא איתגר את סמי גווארה לקרב על אליפות TNT של AEW של האחרון, שבסופו פיש הפסיד. לאחר התוכנית, נודע שהוא חתם על חוזה בארגון. ב-15 באוקטובר, הוא השיג את ניצחון הבכורה שלו, כשניצח את לי מוריראטי במסגרת המופע המקדים לתוכנית Rampage. לילה לאחר מכן בפרק של התוכנית Dynamite, פיש הפסיד לבריאן דניאלסון. ב-23 באוקטובר בפרק של התוכנית Dynamite, פיש ניצח את אנתוני גרין, כשלאחר הקרב הוא תקף את האחרון, צעד שביסס את הדמות של פיש כרעה. תקיפתו נפסקה, כשסי. אם. פאנק הגיע ונחלץ לעזרתו של גרין. ב-27 באוקטובר בפרק של התוכנית Dynamite, פיש נחל הפסד לאותו פאנק. ב-12 בנובמבר בפרק של התוכנית Rampage, פיש הפסיד לג'ונגל בוי כתוצאה מהכנעה. שבוע לאחר מכן בתוכנית, פיש ואדם קול הפסידו בקרב זוגות לג'ונגל בוי ולוצ'סאורוס. ב-26 בנובמבר בפרק של התוכנית Rampage, פיש ואדם קול גברו על אורנג' קאסידי ווילר יוטה. באירוע Revolution, שנערך ב-6 במרץ, פיש ואוריילי כשלו בניסיונם לזכות באליפות הזוגות של AEW לאחר שהפסידו לג'וראסיק אקספרס (ג'ונגל בוי ולוצ'סאורוס) בקרב זוגות משולש אשר כלל בנוסף את היאנג באקס (מאט ג'קסון וניק ג'קסון). ב-4 במאי בפרק של התוכנית Dynamite, פיש הפסיד לג'ף הארדי בקרב במסגרת השלב הראשון של הגביע לזכר אואן הארט. ב-17 ביוני בפרק של התוכנית Rampage, פיש נחל הפסד לדארבי אלין.
אליפויות והישגים

הישגים בארגון ההיאבקות Collision Pro Wrestling - CPW
אליפות במשקל כבד של CPW (פעם אחת)
הישגים בארגון ההיאבקות High Risk Wrestling - HRW
אליפות הזוגות של HRW (פעם אחת)  - עם קייל אוריילי
הישגים בארגון ההיאבקות New England Championship Wrestling - NECW
אליפות במשקל כבד של NECW (פעם אחת)
הישגים בארגון ההיאבקות New Japan Pro Wrestling - NJPW
אליפות הזוגות של IWGP (פעמיים)  - עם קייל אוריילי
הישגים בארגון ההיאבקות Pro Wrestling Unscripted - PWU
אליפות הזוגות של PWU (פעם אחת)  - עם סקוט קרדינל
הישגים במגזין ההיאבקות Pro Wrestling Illustrated - PWI
PWI דירג אותו במקום ה-53 מתוך 500 המתאבקים הטובים ביותר לשנת 2017
הישגים בארגון ההיאבקות Ring of Honor - ROH
אליפות הזוגות של ROH (שלוש פעמים)  - עם קייל אוריילי
אליפות הטלוויזיה של ROH (פעם אחת)
טורניר Survival of the Fittest של ROH (פעם אחת, 2016)
הישגים בארגון ההיאבקות World Wrestling Entertainment - WWE
אליפות הזוגות של NXT (פעמיים)  - עם קייל אוריילי, אדם קול ורודריק סטרונג (1), קייל אוריילי (1)
פרסי סוף השנה של NXT (פעמיים)
צמד השנה (2019)  - עם קייל אוריילי
צמד השנה (2020)  -‏ The Undisputed Era‏